ພະສັນຕະປາປາ ໃຫ້ການອະນຸມັດ ຕໍ່ການເປັນນັກບຸນ ຂອງ ຄຸນແມ່ເທເຣຊາ
ມື້ລາງ ຄຸນແມ່ເທເຣຊາ​ ຊຶ່ງເປັນຊາວອາລບາເນຍ​ ເກີດເມື່ອປີ​ 1910​ ແລະດຳລົງຊີວິດ ຢູ່ປະເທດອິນເດຍ​ ເປັນສ່ວນໃຫຍ່.
ນະຄອນວາຕິກັນ ກ່າວວ່າ ພະສັນຕະປາປາ Francis ຜູ້ນຳຂອງ ສາສະໜາໂຣມັນກາໂຕລິກ ໄດ້ຊົງຮັບຮູ້ ສິ່ງມະຫັດສະຈັນ ອັນທີ ສອງກ່ຽວກັບມື້ລາງຄຸນແມ່ເທເຣຊາຊຶ່ງເປັນການແຜ້ວທາງໃຫ້ຄຸນ ແມ່ອົງນີ້ ເລື່ອນຖານະສູງຂຶ້ນ ໃນການທີ່ຈະໄດ້ເປັນນັກບຸນ ເຈົ້າໜ້າທີ່ວາຕິກັນ ກ່າວໃນວັນສຸກມື້ນີ້ວ່າ ພະສັນຕະປາປາ ຊົງ ໃຫ້ການອະນຸມັດຕໍ່ດຳລັດຮັບຮູ້ເລື້ອງມະຫັດສະຈັນກ່ຽວກັບການ ຮ້ອງຂໍຕໍ່ຄຸນແມ່ເທເຣຊາ ເລື້ອງມະຫັດສະຈັນທີ່ກ່າວເຖິງຢູ່ໃນດຳລັດນີ້ ກໍແມ່ນຜູ້ຊາຍຊາວ ບຣາຊີລຄົນນຶ່ງ ທີ່ເປັນເນື້ອງອກໃສ່ສະໝອງ ແຕ່ໄດ້ຫາຍດີແບບ ທີ່ບໍ່ສາມາດໃຫ້ການອະທິບາຍໄດ້ເມື່ອປີ 2008 ກ່າວກັນວ່າ ຜູ້ຊາຍຄົນນີ້ໄດ້ຫາຍດີຫລັງ ຈາກພັນລະຍາຂອງ ລາວໄດ້ສວດມົນພາວະນາ ອງຂໍຕໍ່ຄຸນແມ່ເທເຣຊາ ສື່ມວນຊົນຂອງອີຕາລີລາຍງານວ່າ ພິທີປະກາດໃຫ້ຄຸນແມ່ເທເຣຊາເປັນນັກບຸນຢ່າງເປັນ ທາງການຄາດວ່າ ຈະມີຂຶ້ນໃນເດືອນກັນຍ າປີ 2016 ຊຶ່ງຈະເປັນນຶ່ງ ໃນເຫດການສຳຄັນ ຂອງອັນທີ່ເອີ້ນວ່າ ປີສັກສິດແຫ່ງຄວາມເມດຕາຫຼື Holy Year of Mercy ຂອງພະສັນຕະ ປາປາ Francis ຄຸນແມ່ເທເຣຊາໄດ້ມີຊື່ສຽງໂດ່ງດັງຍ້ອນວຽກງານການຊ່ອຍເຫລືອພວກຄົນທຸກຕະຫຼອດ ຊີວິດຂອງເພິ່ນ ໂດຍໃຫ້ບໍລິການດ້ານບ່ອນພັກພາອາໄສແກ່ພວກທີ່ບໍ່ມີບ້ານເຮືອນ ສ້າງ ບ່ອນລ້ຽງເດັກກຳພ້າ ຕະຫລອດທັງບ່ອນກິນເຂົ້າ ແລະບ່ອນປິ່ນປົວ ໃຫ້ແກ່ພວກຄົນທຸກ ຍາກຢູ່ໃນທົ່ວໂລກ